Λόγω του ότι ανοίγονται πολλά θέματα από συναδέλφους σχετικά με το πως πρέπει να αμείβονται οι εργαζόμενοι που απασχολούνται με το καθεστώς της μερικής απασχόλησης σε όλες της τις μορφές [(α) κλασσική μερική απασχόληση, δηλαδή σε πενθήμερη βάση με λιγότερες ώρες την ημέρα, (β) εκ περιτροπής απασχόληση, δηλαδή κατά πλήρες ημερήσιο ωράριο αλλά όχι όλες τις εργάσιμες ημέρες της εβδομάδας και (γ) διαλείπουσα απασχόληση, δηλαδή απασχόληση σε λιγότερες ημέρες την ημέρα και λιγότερες ημέρες την εβδομάδα], παραθέτω ένα σχετικό έγγραφο του Υπ. Εργασίας που απαντά σε όλα τα ερωτήματα που έχουν να κάνουν με την αμοιβή της μερικής απασχόλησης.     Έγγρ. Υπ. Εργασίας 36311/840/5.11.2013 - «Εκ περιτροπής απασχόληση» «Εκ περιτροπής απασχόληση»     1. Από τις προαναφερόμενες διατάξεις του ανωτέρω (2) σχετικού συνάγεται ότι για την εξεύρεση των αποδοχών των εργαζομένων στην περίπτωση συστήματος εκ περιτροπής απασχόλησης, θέμα που αντιμετωπίζεται στο πλαίσιο  του υπολογισμού των αποδοχών εργαζομένων με μερική απασχόληση, λαμβάνονται υπόψη οι αποδοχές του συγκρίσιμου εργαζόμενου οι οποίες ανάγονται αναλογικά στις ημέρες εργασίας της εκ περιτροπής απασχόλησης. Όταν στην επιχείρηση δεν υπάρχει συγκρίσιμος εργαζόμενος με πλήρη απασχόληση, η σύγκριση γίνεται με αναφορά στη συλλογική ρύθμιση στην οποία θα υπαγόταν ο εργαζόμενος αν είχε προσληφθεί με πλήρη απασχόληση. Ο τρόπος αμοιβής δεν μεταβάλλεται π.χ. από αμοιβή με μισθό σε αμοιβή με ημερομίσθιο (ΔΕΝ 69/2013, σελ. 1183). Για εκ περιτροπής απασχόληση 4 ημερών την εβδομάδα με αντίστοιχο πλήρες ωράριο 40 ωρών την εβδομάδα πενθήμερης εργασίας και με μικτές μηνιαίες αποδοχές 1200 ευρώ πλήρους απασχόλησης, ο υπολογισμός των μικτών μηνιαίων αποδοχών γίνεται με βάση το ωρομίσθιο. Το ωρομίσθιο των αμειβόμενων με μηνιαίο μισθό 1200 ευρώ είναι 1200/25 x 6/40=7.2€. Στη συνέχεια, για να υπολογιστεί ο μηνιαίος μισθός του εν λόγω εργαζόμενου με το συγκεκριμένο σύστημα εκ περιτροπής απασχόλησης, υπολογίζονται οι εβδομαδιαίες αποδοχές με τις 32 ώρες απασχόλησης την εβδομάδα (ωρομίσθιο επί τις ώρες απασχόλησης εβδομαδιαίως, δηλ. 7.2x32=230.40) και ό,τι προκύπτει διαιρείται δια 6 και πολλαπλασιάζεται στη συνέχεια επί 25, με βάση τη γενική αρχή του δικαίου ότι ο μηνιαίος μισθός αντιστοιχεί κατά μέσο όρο, σε 25 εργάσιμες ημέρες, στις 6 δηλαδή ημέρες της κάθε εβδομάδας, δηλ. (230.40/6)x25=960 ευρώ (ΑΠ 1741/84-ΔΕΝ 1985 σελ. 1135, ΥΑ 8900/46, ΕΓΣΣΕ της 26-2-75). Εναλλακτικά θα μπορούσε να υπολογιστεί ως τα 4/5 (ή 32/40) του 1200 (1200Χ4/5=960€). Αντίστοιχα, για τους αμειβόμενους με ημερομίσθιο, το ωρομίσθιο βρίσκεται πολλαπλασιάζοντας το ημερομίσθιό τους επί 6/40 (30x6/40=4.5€). Στη συνέχεια υπολογίζονται οι εβδομαδιαίες αποδοχές του εν λόγω εργαζόμενου για 32 ώρες εργασίας την εβδομάδα 32x4.5=144€. και το ημερομίσθιο της αντίστοιχης εκ περιτροπής απασχόλησης ανέρχεται σε 144/4=36€, οι δε μηνιαίες αποδοχές του εν λόγω εργαζόμενου θα υπολογίζονται πολλαπλασιάζοντας το ανωτέρω ημερομίσθιο (των 36 ευρώ) επί τον αριθμό των πραγματοποιηθέντων ημερομισθίων κάθε μήνα.  Δεχόμενοι ότι ο μήνας έχει 26 εργάσιμες ημέρες για τον πλήρως απασχολούμενο εργατοτεχνίτη και επομένως 4.33 εβδομάδες (προκύπτει από το κλάσμα 26/6) οι μηνιαίες αποδοχές του εν λόγω εργαζόμενου είναι 144Χ4.33=624€.  2. Από το συνδυασμό των διατάξεων που αναλυτικά παρατέθηκαν στο ως άνω έγγραφο (σχετικό 2), προκύπτει ότι εργαζόμενος ο οποίος προσλαμβάνεται με σύμβαση εκ περιτροπής απασχόλησης για εργασία 4 ημερών την εβδομάδα δικαιούται τα εξής, όσον αφορά τις  ημέρες αδείας, τις αποδοχές και το επίδομα αδείας καθώς και το Δώρο Πάσχα και Χριστουγέννων: Μικτές αποδοχές Ημέρες αδείας -  Για το πρώτο ημερολογιακό έτος ο εργαζόμενος δικαιούται για κάθε μήνα απασχόλησης έως το τέλος του έτους, (όπου ως μήνας λογίζονται πάντα οι 25 πραγματικές ημέρες εργασίας) άδεια ίση με το 1/12 των 20 εργάσιμων ημερών, δηλαδή της νομίμως προβλεπόμενης αδείας για το πρώτο ημερολογιακό έτος. - Ως εκ τούτου εάν ο εργαζόμενος απασχοληθεί, επί παραδείγματι, έξι (6) μήνες και 96 ημέρες συνολικά (16 ημέρες μηνιαίως), κατά το πρώτο ημερολογιακό έτος, δικαιούται άδεια  ως εξής: 96 συνολικά εργάσιμες ημέρες /25=3,84=4. Η αναλογία αυτή πολλαπλασιάζεται με το 1/12 των 20 ημερών, δηλ. 20/12=1,7=2. Σύνολο δικαιούμενων ημερών 2Χ4= 8 ημέρες, περίπου.   - Για το δεύτερο ημερολογιακό έτος ο εργαζόμενος δικαιούται για κάθε μήνα απασχόλησης έως το τέλος του έτους, (όπου ως μήνας λογίζονται πάντα οι 25 πραγματικές ημέρες εργασίας) άδεια ίση με το 1/12 των 21 εργάσιμων ημερών,   δηλαδή της νομίμως προβλεπόμενης αδείας για το δεύτερο ημερολογιακό έτος. - Ως εκ τούτου εάν ο εργαζόμενος απασχοληθεί συνολικά 192 ημέρες, κατά το δεύτερο ημερολογιακό έτος, δικαιούται άδεια ως εξής: 192 συνολικά εργάσιμες ημέρες /25=7.68=8. Η αναλογία αυτή πολλαπλασιάζεται με το 1/12 των 21 ημερών, δηλ. 21/12=1,75=2. Σύνολο δικαιούμενων ημερών 2Χ8=16 ημέρες, περίπου.   -  Για το τρίτο ημερολογιακό έτος ο εργαζόμενος δικαιούται για κάθε μήνα απασχόλησης έως το τέλος του έτους, (όπου ως μήνας λογίζονται πάντα οι 25 πραγματικές ημέρες εργασίας) άδεια ίση με το 1/12 των 22 εργάσιμων ημερών,   δηλαδή της νομίμως προβλεπόμενης αδείας για το τρίτο ημερολογιακό έτος.  -  Ως εκ τούτου εάν ο εργαζόμενος απασχοληθεί συνολικά 192 ημέρες, κατά το τρίτο ημερολογιακό έτος, δικαιούται άδεια ως εξής: 192 συνολικά εργάσιμες ημέρες /25=7.68=8. Η αναλογία αυτή πολλαπλασιάζεται με το 1/12 των 22 ημερών, δηλ. 22/12=1,83=2. Σύνολο δικαιούμενων ημερών 2Χ8=16 ημέρες, περίπου.  -   Επισημαίνεται ότι οι ανωτέρω υπολογισμοί εξαρτώνται πάντοτε από τις πραγματικές εργάσιμες ημέρες που θα προκύψουν κατά την διάρκεια του έτους.  Αποδοχές αδείας -   Για κάθε ημερολογιακό έτος, ο εργαζόμενος δικαιούται ως αποδοχές αδείας, τις αποδοχές που θα ελάμβανε εάν εργαζόταν το αντίστοιχο χρονικό διάστημα της αδείας του.   Επίδομα αδείας -   Για το πρώτο ημερολογιακό έτος, ο εργαζόμενος δικαιούται επίδομα αδείας ίσο με τις αποδοχές αδείας. Το ποσό αυτό του επιδόματος δε μπορεί να υπερβαίνει συνολικά τα 13 ημερομίσθια. -  Για το δεύτερο και τρίτο ημερολογιακό έτος, ο εργαζόμενος δικαιούται πλήρες επίδομα αδείας, ήτοι στην περίπτωσή που αναφέρεται στο έγγραφό σας (4 ημέρες εβδομαδιαίως) 13 ημερομίσθια συνολικά. Δώρο Πάσχα - Χριστουγέννων Ο εργαζόμενος θα λάβει ως δώρο Πάσχα, ποσό ανάλογο των ωρών απασχόλησής του έναντι της πλήρους απασχόλησης. Δηλαδή, αφού για εργαζόμενο με πλήρη απασχόληση 40 ωρών (συγκρίσιμος μισθωτός, κατά την παράγραφο 9 του άρθ. 1 του Ν. 3846/10) το ποσό του δώρου Πάσχα είναι 1/2 μισθός, για τον εργαζόμενο εκ περιτροπής επί 4 ημέρες (8 ωρών) δηλαδή 32 ώρες την εβδομάδα, το δώρο θα είναι τα 32/40 του μισού (1/2) μισθού. Αντίστοιχα για δώρο Χριστουγέννων ο ίδιος εργαζόμενος θα λάβει τα 32/40 ενός πλήρους μισθού. Στις περιπτώσεις αμοιβής με ημερομίσθιο, το δώρο Πάσχα, σύμφωνα με τα ανωτέρω, για  εργαζόμενο εκ περιτροπής  επί 4 ημέρες εβδομαδιαίως (8ωρης ημερήσιας απασχόλησης) θα είναι τα 4/5 του δώρου του συγκρίσιμου εργαζόμενου, δηλαδή 12 ημερομίσθια (4/5 χ 15) και για το δώρο Χριστουγέννων 20 ημερομίσθια (4/5 χ 25). Τέλος, σε ό,τι αφορά τα θέματα ασφάλισης, αρμόδια να απαντήσει είναι η Γενική Γραμματεία Κοινωνικών Ασφαλίσεων, η οποία έχει ενημερωθεί σχετικά.        Πηγή: http://www.den.gr/post/24/782/el/ek-peritropis-apasxolisi/   Βλ. και ΔΕΝ 2013 σσ.1183-4, ΔΕΝ 2010 σ.1246 και ΔΕΝ 2012 σ.626).   Για την ασφάλιση στην μερική απασχόληση βλ.:   https://www.google.gr/url?sa=t&rct=j&q=&esrc=s&source=web&cd=1&cad=rja&ved=0ccsqfjaa&url=http%3a%2f%2fwww.taxheaven.gr%2facforum%2findex.php%3fapp%3dcore%26module%3dattach%26section%3dattach%26attach\_id%3d9157&ei=4lwxu4ywdcugswbnl4hqcq&usg=afqjcnhumv5aqc5qufgzfz3ejqpxqimr4q&bvm=bv.62286460,d.yms   http://www.taxheaven.gr/news/news/view/id/7407 

Υπολογισμός αμοιβής σε μερική (εκ περιτροπής) απασχόληση
Καλησπέρα, στο θέμα της μερικής απασχόλησης για την πιο συνηθισμένη περίπτωση του 5μερου 4ώρου , το ΙΚΑ θέλει ταβάνι 22 ένσημα.   Οπότε εάν λάβουμε υπόψιν τον κατώτατο Νόμιμο μισθό της πλήρους απασχόλησης 586,08€ με ωρομίσθιο 3,52€ , τότε τα μικτά του 4ώρου θα βγαίνουν βάση του υπολογισμού: 3,52 * 4 ώρες * 22 ένσημα =309,76€   Παρατηρώ όμως ότι οι περισσότεροι το βλέπουν με απλά μαθηματικά και λένε αφού δουλεύει 4ώρος , τότε είναι το μισό των 586,08 , δηλαδή 293€. Αλλά στην ουσία ο 5μερος 8ώρος πληρώνεται για 6,67 ώρες την ημέρα (λόγω προσαύξησης του Σαββάτου και 25 ένσημα) και όχι για 8 για να το διαιρούμε στην μέση!  

doctor ,έστω ότι κάποιος εργάζεται 5 ημέρες από 4 ώρες .   ο μισθός πλήρους απασχόλησης είναι 600 ευρώ. και άρα ο μισός 300 ευρώ.   ωρομίσθιο  3,60   βάζουμε αποδοχές μήνα 25 ημέρες  και ασφαλιστικές (λέει το ΙΚΑ ) 22     και μάλιστα σε αποδοχές κατά μία μόδα  (22*4*3,60) = 316,80 .     αν βάλουμε 25 ασφαλιστικές (κατά ΙΚΑ) θα έχουμε (25*4*3,60) = 360 ευρώ.   τι είναι το σωστό? 

300 με 25 ασφαλιστικές αν μιλάμε για μισθωτό. Το ΙΚΑ τι κάνει λοιπόν; Μονά κερδίζει-ζυγά χάνεις: θέλει και 360 ευρώ και 20-22 ασφαλιστικά κατά παράβαση της νομοθεσίας και της νομολογίας... 

σε ευχαριστώ.     αν μιλάμε για μισθωτό .    δηλ. έχει υπογράψει σύμβαση που λέει ότι θα αμείβεται με μισθό ή πάμε στην έννοια του υπαλλήλου πνευματική εργασία κλπ?   με λίγα λόγια  ο  μπουφετζής πχ. μπορεί να είναι μισθωτός? 

http://www.taxheaven.gr/acforum/index.php?showtopic=89108&p=512916 

http://www.taxheaven.gr/acforum/index.php?showtopic=78647 

Καλημέρα εργαζόμενος με εκ περιτροπή απασχόληση ημερομίσθιος διανύει το 7 έτος εργασιακής σχέσης δουλεύει 4 ημέρες με 8ωρο κάθε εβδομάδα Το ημερομίσθιο του υπολογίζεται 27,49/6,667=4,123 *8 ωρες=32,99 και η μισθοδοσία κάθε μηνα είναι 32,99* εργάσιμες ημέρες Το επίδομα αδείας υπολογίζεται  α.13*32,99=428,87 ή β.13*27,49=357,37 ???   Αν βάλω την πρώτη περίπτωση τότε το επίδομα αδείας υπερβαίνει τον μισό μισθό  της πλήρους απασχόλησης μια και αυτό είναι 27,49*26=714,47     Κάθε βοήθεια τεκμηριωμένη είναι ευπρόσδεκτη 

Το ημερομίσθιο σε όλες τις ΣΣΕ και για όλους τους υπολογισμούς αναφέρεται στις 6 ώρες και 40 λεπτά, άρα το 27,49*13 είναι το σωστό. 

doctor ,μία ερώτηση.   δουλεύουμε και οι 2 σε ένα λογιστήριο ,εγώ 4 μέρες και συ 5.   στο επίδομα το σωστό δεν θα ήταν το "πλαφόν" να είναι σε σένα 12,5  και σε μένα 12,5 χ4/5= 10?   απλά το έχω απορία ... για λόγους ίσης μεταχείρισης.   (ας παίρνει ο κόσμος και έναν μισθό.  δεν το λέω για αυτό.) 

Καλησπέρα!   αμοιβή για εργασία που παρέχεται την 6η ημέρα της εβδομάδας κατά παράβαση του πενθημέρου αμείβεται με το καταβαλλόμενο ημερομίσθιο πρσαυξημένο κατά 30%.     Αν συμβεί μια φορά λόγω φόρτου εργασίας, έχει κάποια κύρωση για την επιχείρηση??????????? 

Μαθηματικά στέκει αυτό που λες, αλλά η εργατική νομοθεσία λέει άλλα! 

Εννοείτε να παρασχεθεί εργασία την 6η ημέρα και να μην καταβάλλετε καθόλου αμοιβή, να καταβάλλετε αμοιβή αλλά όχι προσαυξημένη κατά 30%, ή κάτι άλλο; 

Εννοώ αν πληρώνοντας την 6η ημέρα με το καταβαλόμενο ημερομήσθιο προσαυξημένο κατα 30% όπως λέει ο νόμος, σαν εργοδότης έχει κάνει το καθήκον του? βεβαίως στέλνοντας και τον συμπληρωματικό πίνακα καθώς και την υπερωρία μέσα στο 1ο δεκαπενθήμερο του επόμενου μήνα.   Γιατί αναγράφει " Σύμφωνα με το άρθρο 8 του Ν.3846/2010 η εργασία που παρέχεται την 6η ημέρα της εβδομάδας, κατά παράβαση του συστήματος 5ήμερης εργασίας, ανεξάρτητα απο τις προβλεπόμενες κυρώσεις, αμοίβεται με το καταβαλόμενο ημερομίσθιο προσαυξημένο κατά 30%.   Τι εννοεί με το ανεξάρτητα απο τις προβλεπόμενες κυρώσεις? υπάρχει καποια κύρωση? Ευχαριστώ εκ των προτέρων για την απάντηση doctor! 

Το αστικό μέρος είναι η πληρωμή της έκτης μέρας και αυτό ρυθμίζει το άρθρο 8 του Ν.3846/2010. Από την άλλη, υπάρχει και το ποινικό, δηλαδή η καταστρατήγηση του πενθημέρου.  Από τη στιγμή που είναι κάτι περιστασιακό και παροδικό δεν νομίζω να υπάρχει πρόβλημα. Και λέω δεν νομίζω διότι γνωρίζω περίπτωση που η Επιθεώρηση Εργασίας σφύριξε ένα χιλιαρικάκι σε τέτοια περίπτωση. 

doctor ,αν δουλεύει 6 μέρες 40 ώρες μέχρι 8 κάθε μέρα ,υπάρχει προσαύξηση?   και αυτός μπορεί να δουλέψει και την Κυριακή εκτάκτως με ρεπό την επόμενη βδομάδα?    

Σε ευχαριστώ doctor! Ρώτησα κ στην επιθεώρηση και μου είπε την προσαύξηση 30% να δώσω για να είμαστε οκ. Ελπίζω στο μέλλον να μην βγάλει κανένα μπουγιουρντί!!!! 

αμοιβόμενος με τεκμαρτά... προσλήφθηκε 11/07 και απολύθηκε 21/09 2 ημερομίσθια την εβδομάδα   μέχρι την ημερομηνία που απολύθηκε πραγματοποίησε 22 ημερομίσθια. το δωρο χριστουγέννων πως υπολογίζεται??? 

????????????????? 

doctor καλημέρα και καλή εβδομάδα Μπορείς να μας φωτίσεις για την ασφάλιση στην εκ περιτροπής απασχόληση.....   

καλημέρα doctor.... Μπορείς να μας φωτίσεις για την ασφάλιση στην εκ περιτροπής απασχόληση..... ?? 

doctoooooooooooooooor...... 

Το έχουμε συζητήσει εδώ στο φόρουμ. Κάντε μια αναζήτηση. 

doctor Διάβασα, από τούτο το θέμα, το άρθρο του Ψήλου ... και δεν είμαι σίγουρος για ένα θέμα που με απασχολεί και που εγκυμονεί ΜΕΓΑΛΟ πρόβλημα... θα στο αναφέρω με απλά λόγια και εάν έχεις όρεξη απαντάς. ( please !) Απασχολώ ημερομίσθιο βοηθό κομμωτή 3 8ωρα την εβδομάδα.  Ημερομίσθιο στο πρόγραμμα του έχω  το ημερομίσθιο των 8 ωρών.... δλδ ΟΧΙ της ΕΓΣΣΕ του εξαημέρου αλλά αυτό που βγαίνει έτσι ....ΕΓΣΣΕ *0,15 * 8.....  και του τρέχω τη μισθοδοσία μετρώντας τις εργάσιμες κάθε μήνα .... όσες είναι ....τόσα μεροκάματα του βάζω. Σε συζήτηση στο ΙΚΑ μου ανέφεραν ότι ....  αφενός α)  έπρεπε να του βάζω μια μέρα ασφάλισης παραπάνω ανά εβδομάδα ... δλδ τα 3 έπρεπε να είναι 4 ανά εβδομάδα ως προς την ασφάλιση... .... και αφετέρου β) και οι αποδοχές (ΑΡΑ ΚΑΙ ΟΙ ΕΙΣΦΟΡΕΣ) έπρεπε να είναι αυτές των 4 ημερών ( τα 3 που γίνονται 4)..... Και έστω για τις μέρες ασφάλισης .... μάλλον έχουν δίκιο....  όμως για τις εισφορές....που αυτό μας καίει.... έχουν??   Επειδή αυτό το κάνω κάμποσα χρόνια ... εάν είναι λάθος και χρωστώ εισφορές ,.... αυτές θα είναι πολλές.... απάντησε μου σε παρακαλώ.   

Καλο μεσημερι σε ολους και καλη δυναμη. Θα ηθελα να ρωτησω τον Δημητρη ή οποιον αλλον ξερει αν του εχει τυχει κατι παρομοιο ,ΑΝ βασει του ανωτερω εγγραφου ,που για μενα δεν λεει και πολλα...επειδη ειναι μια απαντηση καποιου ,χωρις να επικαλειται καποια διαταξη νομου ,ρωταω λοιπον , αν  ο εκ περιτροπης απασχολησης ,υπαληλλος εργαζομενος  3 ημερων και 8 ωρες  την εβδομαδα, στο 3ο ημερολογιακο ετος εργασιας του, ΔΕΝ  δικαιουται ολοκληρη την αδεια του απο τον Ιανουαριο οπως ολοι  οι πληρως απασχολουμενοι αλλα, συνεχιζει να δικαιουται 2,083 μερες(εχει 12ετη προυπηρεσια)  ανα 25 μερες εργασιας.Διοτι αυτο ετυχε σημερα σε μια καλη μου φιλη η που εχει προσληφθει 6/2014 και στην οποια εκαναν απολυση υπο προειδοποιηση απο 29/1 και βασει του ανωτερω εγγραφου, της λενε οτι εως 29/2 που απολυεται,δικαιουται  2,08  ημερομισθια αδεια και οχι ολοκληρη . Ποιος νομος το αναφερει αυτο ,ειδικα για τους εκ περιτροπης?εχετε ολοι ,την ιδια γνωμη περι αυτου? Σας ευχαριστω πολυ παιδια. 

Οι εισφορές επί των αποδοχών κ επομένως οι αποδοχές = ωρομίσθιο χ8 χ πραγματικές ημέρες εργασίας . Ασφαλιστικά +1 ημέρα για >3 ανα εβδομάδα αλλά αυτό δεν έχει σχέση με τις αποδοχές .  
